ລັດຖະມົນຕີວ່າການກະຊວງຕຳຫລວດໂຕເລີມຢ້ຽມຢາມແລະເຮັດວຽກຢູ່ກຳປູເຈຍ
ພິທີລົງນາມໃນແຜນການຮ່ວມມືປີ 2016
(ພາບ: vietnam+)
ໂດຍໄດ້ຮັບຄຳເຊີນຂອງທ່ານຮອງນາຍົກລັດຖະມົນຕີ ທັງເປັນລັດຖະມົນຕີວ່າການກະຊວງພາຍໃນ ກຳປູເຈຍ Sar Kheng, ວັນທີ 11/05, ຄະນະຜູ້ແທນຂັ້ນສູງກະຊວງຕຳຫລວດ ຫວຽດນາມ ໂດຍພົນໂທ ໂຕເລີມ, ລັດຖະມົນຕີວ່າການກະຊວງຕຳຫລວດ ຫວຽດນາມ ນຳໜ້າໄດ້ໄປຢ້ຽມຢາມ ແລະ ເຮັດວຽກຢູ່ ກຳປູເຈຍ. ທີ່ການພົບປະເຈລະຈາ, 2 ຝ່າຍເຫັນດີເປັນເອກະພາບສືບຕໍ່ຜັນຂະຫຍາຍການປະຕິບັດບັນດາຂໍ້ຕົກລົງ ແລະ ແຜນການຮ່ວມມືຢ່າງມີປະສິດທິຜົນ ເຊິ່ງໄດ້ຮັບລົງນາມລະຫວ່າງ 2 ກະຊວງໃນປີ 2016, ພ້ອມທັງແລກປ່ຽນຕີລາຄາສະພາບການ, ເພີ່ມເຕີ່ມບັນດາເນື້ອໃນການຮ່ວມມືໃໝ່ ເພື່ອແນໃສ່ຕອບສະໜອງຄວາມຮຽກຮ້ອງຂອງສະພາບການທີ່ກ່ຽວຂ້ອງເຖິງຄວາມສະຫງົບປອດໄພ ແລະ ຄວາມເປັນລະບຽບຮຽບຮ້ອຍຂອງ 2 ປະເທດ; ເພີ່ມທະວີການແລກປ່ຽນຂໍ້ມູນຂ່າວ ແລະ ບົດຮຽນໃນການຕໍ່ສູ້ປ້ອງກັນຕ້ານອາດຊະຍາກຳຢາເສບຕິດ, ອາດຊະຍາກຳນຳໃຊ້ເຕັກໂນໂລຢີສູງ, ແລກປ່ຽນບົດຮຽນໃນວຽກງານຄຸ້ມຄອງ, ສຶກສາດັດສ້າງນັກໂທດ ແລະ ເພີ່ມທະວີການຮ່ວມມືກໍ່ສ້າງພະນັກງານໃຫ້ກະຊວງພາຍໃນ ກຳປູເຈຍ. ຜ່ານນັ້ນ ປະກອບສ່ວນປັບປຸງ, ຍົກສູງການພົວພັນສາມັກຄີມິດຕະພາບທີ່ເປັນມູນເຊື້ອ ຫວຽດນາມ - ກຳປູເຈຍ, ເພື່ອສັນຕິພາບ, ສະຖຽນລະພາບ ແລະ ການພັດທະນາຂອງ 2 ປະເທດ, ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)